Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi Euroopan laajuisen maantieverkon tunnelien turvallisuutta koskevista vähimmäisvaatimuksista /* KOM/2004/0164 lopull. - COD 2002/0309 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi Euroopan laajuisen maantieverkon tunnelien turvallisuutta koskevista vähimmäisvaatimuksista 2002/0309 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi Euroopan laajuisen maantieverkon tunnelien turvallisuutta koskevista vähimmäisvaatimuksista 1- ASIAKIRJAN TAUSTA Ehdotus toimitettiin Euroopan parlamentille ja neuvostolle (asiakirja KOM(2002) 769 lopullinen - 2002/0309 (COD)): // 30. joulukuuta 2002 Euroopan talous- ja sosiaalikomitea antoi lausuntonsa // 18. kesäkuuta 2003 Euroopan parlamentti antoi lausuntonsa ensimmäisessä käsittelyssä // 9. lokakuuta 2003 Komission muutettu ehdotus annettiin // 26. helmikuuta 2004 Yhteinen kanta vahvistettiin // 26. helmikuuta 2004 2- KOMISSION EHDOTUKSEN TAVOITE Komissio korostaa liikennepolitiikkaa käsittelevässä valkoisessa kirjassa [1], että olisi harkittava turvallisuuteen liittyvien vähimmäisvaatimusten yhdenmukaistamista koskevaa EU:n direktiiviä, jonka avulla varsinkin Euroopan laajuisten liikenneverkkojen tunnelien käyttäjien turvallisuus saatettaisiin korkealle tasolle. [1] Komission valkoinen kirja Eurooppalainen liikennepolitiikka vuoteen 2010: valintojen aika, KOM(2001) 370 lopullinen, 12.9.2001. Tätä tarkoitusta varten komissio antoi ehdotuksen direktiiviksi, jonka tavoitteena on vahvistaa Euroopan laajuisen maantieverkon yli 500 metrin pituisia tunneleita koskevat organisatoriset ja tekniset vaatimukset. 3- YHTEISTÄ KANTAA KOSKEVAT HUOMAUTUKSET Yhteinen kanta sisältää muutokset, jotka esitettiin komission muutetussa ehdotuksessa 26. helmikuuta 2004. Muutetussa ehdotuksessa otetaan käyttöön suurin osa Euroopan parlamentin ensimmäisessä käsittelyssä tekemistä tarkistuksista. Yhteinen kanta eroaa muutetusta ehdotuksesta seuraavien pääkohtien osalta: - Alkuperäiseen ehdotukseen sisältyi olemassa olevien tunnelien kunnostustöitä koskeva porrastettu suunnitelma, jonka mukaan kolmen vuoden kuluessa 10 prosenttia tunneleista, kuuden vuoden kuluessa 50 prosenttia tunneleista ja kymmenen vuoden kuluessa 100 prosenttia tunneleista oli oltava direktiivin vaatimusten mukaisia. Yhteisessä kannassa ei esitetä välitavoitteita, vaan ne jätetään jäsenvaltioiden vastuulle. Sen sijaan uuteen 15 artiklaan (Raportointi) on sisällytetty lauseke, jonka mukaan jäsenvaltioiden on esitettävä komissiolle olemassa olevien tunnelien kunnostustöitä koskeva suunnitelma 30 kuukauden kuluttua direktiivin voimaantulosta. Tämän jälkeen jäsenvaltiot ilmoittavat komissiolle kahden vuoden välein suunnitelman täytäntöönpanon edistymisestä. Komissio hyväksyy tämän lähestymistavan ja tarkistaa, että suunnitelmat porrastetaan realistisesti koko kymmenen vuoden ajalle. - Yhteisen kannan 14 artiklassa esitetään otettavaksi käyttöön kevennetty komiteamenettely, joka antaa jäsenvaltioille mahdollisuuden myöntää asianmukaisin asiakirjoin varustetun pyynnön perusteella poikkeuksia direktiivin vaatimusten täyttämisestä, jotta mahdollistetaan sellaisten teknisten innovaatioiden käyttöönotto, jotka tarjoavat vastaavan tai korkeamman suojelun tason kuin nykyiset tekniikat. Tämä kevennetty menettely, jonka tarkoituksena on helpottaa mahdollisten poikkeuksien käsittelyä, hyväksytään edellyttäen, että sitä sovelletaan vain, jos komissio tai jäsenvaltiot eivät esitä huomautuksia. - Yhteisessä kannassa otetaan käyttöön uusi 15 artikla (Raportointi), jossa jäsenvaltiot velvoitetaan laatimaan säännöllisesti raportit direktiivin täytäntöönpanosta ja direktiivin toimivuudesta vuoden aikana mahdollisesti sattuneiden onnettomuuksien yhteydessä. Tämä uusi artikla hyväksytään. 4- PÄÄTELMÄT Komissio katsoo, että neuvoston 26. helmikuuta 2004 yksimielisesti vahvistama yhteinen kanta on komission ehdotuksen tavoitteiden ja hengen mukainen. Näin ollen komissio hyväksyy yhteisen kannan. Monet niistä tarkistuksista, joista Euroopan parlamentti äänesti ensimmäisessä käsittelyssä, sisältyvät yhteiseen kantaan joko sellaisenaan tai siten, että niiden henki on säilytetty. Neuvosto, Euroopan parlamentti ja komissio ovat siis suuressa määrin samaa mieltä ehdotuksen päänäkökohdista. Edellä esitetyn perusteella komissio kehottaa Euroopan parlamenttia hyväksymään yhteisen kannan. Työt tunnelien saattamiseksi tulevan direktiivin teknisten vaatimusten mukaisiksi kestävät pitkään, ja on tärkeää, että ne päästään aloittamaan pian.